Diari Oficial de la Generalitat Valenciana


Sumari del DOGV 3274, del 29-06-1998 (1998/5422)

DECRET 89/1998, de 16 de juny, del Govern Valencià, pel qual s'autoritza la ampliació d'ensenyaments en la Universitat Politècnica de València.
-----------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1998/06/16/89/dof/vci/html**

### Dades del document

Número de DOGV
:   3274

Data del DOGV
:   29-06-1998

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   1998/5422


Data del document
:   16-06-1998

Organisme emissor
:   Conselleria de Cultura, Educació i Ciència

Tipus de document
:   Decret

DECRET 89/1998, de 16 de juny, del Govern Valencià, pel qual s'autoritza la ampliació d'ensenyaments en la Universitat Politècnica de València. [1998/X5422]
  
La Universitat Politècnica de València, per tal d'adequar a les noves directrius generals de les titulacions universitàries els ensenyaments que imparteix, sol·licità l'autorització per a la implantació dels ensenyaments universitaris conduents a l'obtenció dels títols oficials de Enginyer en Informàtica; Enginyer Tècnic Industrial, especialitat en Electrònica Industrial, i Enginyer Tècnic Industrial, especialitat en Química Industrial, per a la qual cosa s'adjunten les memòries justificatives, així com l'acord del Consell Social de la Universitat i proposa la implantació dels ensenyaments que fa referència el present decret.
  
El Consell Interuniversitari de la Comunitat Valenciana conegué la sol·licitud de la Universitat Politècnica de València, tal com disposa respecte a la creació, l'ampliació i la transformació de centres universitaris l'article 5.2 de la Llei 3/1985, de 9 de març, de Coordinació Interuniversitària de la Comunitat Valenciana.
  
El Consell d'Universitats emeté informe favorable amb relació a la proposta formulada per la Universitat Politècnica de València.
  
Els plans d'estudis de les nous ensenyaments foren homologats per acord del Consell de Universitats, publicats per resolució de 7 de juny de 1996 (BOE de 5 de juliol) i resolució d'11 de juliol de 1994 (BOE 2 d'agost), respectivament.
  
Per tot això, tot i que s'han complit els requisits exigits per l'article 9 de la Llei Orgànica 11/1983, de 25 d'agost, de Reforma Universitària, en el Reial Decret 557/1991, de 12 d'abril, sobre creació i reconeixement d'universitats i centres universitaris, i en el Decret 252/1997, de 23 de setembre, del Govern Valencià, sobre procediment d'autorització d'implantació de titulacions universitàries, a proposta del conseller de Cultura, Educació i Ciència i amb la deliberació prèvia del Govern Valencià, en la reunió del dia 16 de juny de 1998,
  
DECRETE
  
Article únic
  
Autoritzar la Universitat Politècnica de València per a la implantació i posada en funcionament dels ensenyaments universitaris conduents a l'obtenció dels títols oficials de Enginyer en Informàtica; Enginyer Tècnic Industrial, especialitat en Electrònica Industrial, i Enginyer Tècnic Industrial, especialitat en Química Industrial, que organitzarà la Facultat de Informàtica i l'Escola Universitària de Enginyeria Tècnica industrial, respectivament.
  
DISPOSICIONS FINALS
  
Primera
  
Es faculta el conseller de Cultura, Educació i Ciència per a dictar les disposicions necessàries per a l'aplicació i l'execució del que disposa aquest decret.
  
Segona
  
Aquest decret entrarà en vigor l'endemà de la seua publicació en el Diari Oficial de la Generalitat Valenciana.
  
València, 16 de juny de 1998
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,


Còpia Permalink ELI